**מפרט רשותי –**

**דרישות פרטניות**

מועצה אזורית "מגילות""

*דרישות הרשות מבעלי עסקים על פי פריט הרישוי הרלוונטי לסוג העסק בצו רישוי עסקים (עסקים טעוני רישוי), תשע"ג-2013*

**ראש רשות הרישוי: מר אריה כהן**

**מנהל תחום רישוי עסקים: הגב' דנה כהן**

תוכן עניינים

פתח דבר.................................................................................................3

[דרישות פרטניות – עסקי תחנות דלק..........................................................4](#_Toc330886582)

[דרישות פרטניות – עסקי רוכלות מזון:.........................................................5](#_Toc330886583)

[דרישות פרטניות –עריכת אירועי תרבות בידור וספורט תחת כיפת שמים.........6](#_Toc330886584)

דרישות פרטניות - עסקי מוסכים - מכונאות כללית, פחחות וצבע...................7

[דרישות פרטניות –עסקי מוסכים - תיקון תקרים............................................7](#_Toc330886588)

פתח דבר

**מועצה אזורית "מגילות" שמה לנגד עניה את קידום העסקים הפועלים בתחומה ורואה חשיבות רבה בשגשוגם, כחלק ממשלח ידם של תושביה.**

**לצד זאת, נודעת חשיבות רבה לעמידת העסקים בהוראות הדין ובדרישות רשות הרישוי, לצורך הגשמת התכליות העומדות ביסוד חוק רישוי עסקים וכפועל יוצא – שמירה על איכות חייהם של תושבי המועצה ועל שלומם של הבאים בשעריה.**

**על יסוד הוראות סעיף 7ג(3) לחוק חוק רישוי עסקים, תשכ"ח-1968, פורסת הרשות במסגרת מסמך זה את דרישותיה הפרטניות ביחס לסוגי עסקים ספציפיים (להלן: "הדרישות הפרטניות"). זאת, על מנת לידע את בעלי העסקים מבעוד מועד אודות דרישותיה ולייצר שקיפות.**

**יודגש, כי הדרישות הפרטניות חלות על בעלי העסקים הרלוונטיים בנוסף ליתר הדרישות לקבלת רישיון עסק. למעשה, לצורך קבלת רישיון, על בעל העסק לעמוד בשלושה סוגי דרישות כדלקמן:**

1. **דרישות הגורמים המאשרים על פי צו רישוי עסקים (כיבוי אש, משרד הבריאות וכיוצא בזה) – על פי צו רישוי עסקים והמפרטים האחידים.**
2. **הדרישות הכלליות של הרשות – חלות על כלל העסקים ומפורסמות באתר המועצה.**
3. **הדרישות הפרטניות של הרשות – לפי סוג העסק, כפי המפורט במסמך זה.**

**הבהרה: הדרישות הפרטניות הן מחייבות ועל בעל העסק לעמוד בהן, ככל שהן רלוונטיות לעסקו. כמו כן, באחריות בעל העסק לקרוא את הדרישות הכלליות ולקיימן.**

דרישות פרטניות – עסקי תחנות דלק

להלן דרישות הרשות המחייבות לעניין הפעלת עסק מסוג תחנת דלק, בשטח השיפוט של המועצה.

לתשומת לב מבקשי רישיון עסק לפי פריט זה – קיימת אבחנה בין תחנת דלק מסחרית לתחנת דלק פנים ישובית.

|  |  |  |  |  |  |
| --- | --- | --- | --- | --- | --- |
| מספר הפריט | סוג העסק | פיקוח תברואה ואיכות סביבה | וועדה לתכנון ולבניה ונגישות | מחלקת רישוי עסקים | קישור למפרט האחיד הרלוונטי |
| 2.2א | **תחנת דלק ותדלוק** | בעלי עסקי תחנות דלק **מסחריות בלבד**: מחויבות לעמוד בהוראות [תקנות רישוי עסקים (תנאים תברואיים בתחנות דלק), תש"ל-1969](https://www.nevo.co.il/law_html/law01/p212m1_003.htm)כלל בעלי תחנות דלק ותדלוק, נדרשים להימנעות מנזילת דלק או כל חומר מזהם אחר על הקרקע. | לא ניתן להקים תחנות דלק בשטחי מגורים.ניתן להקים תחנות דלק פנימיות בישובי המועצה באזורים המיועדים לכך בלבד. |  | [קישור למפרט האחיד באתר משרד הפנים](http://business.gov.il/small-lobby/Pages/gas_and_gas_stations.aspx) |
| ניתן להקים תחנות דלק מסחריות על פי [תוכנית המתאר הארצית לתחנות תדלוק – תמ"א 4/18](https://apps.land.gov.il/IturTabotData/tma/%D7%AA%D7%9E%D7%90%2018/tama_18_4.pdf) |
| בעל העסק נדרש להציב מיכלי אשפה ולעמוד בהוראות [חוק עזר למועצה אזורית מגילות (פינוי אשפה) התשנט -1999](https://www.dead-sea.org.il/dead-sea.org.il/originals/%D7%97%D7%95%D7%A7%20%D7%A2%D7%96%D7%A8%20%D7%9C%D7%9E%D7%95%D7%A2%D7%A6%D7%94%20%D7%90%D7%96%D7%95%D7%90%D7%99%D7%AA%20%D7%9E%D7%92%D7%99%D7%9C%D7%95%D7%AA%20%28%D7%A4%D7%99%D7%A0%D7%95%D7%99%20%D7%90%D7%A9%D7%A4%D7%94%29%20%D7%94%D7%AA%D7%A9%D7%A0%D7%98%20-1999.pdf) | בעל העסק נדרש להציג לרשות אישור יועץ נגישות |

דרישות פרטניות – עסקי רוכלות מזון

בעל עסק רוכלות מזון הפועל בשטח השיפוט של המועצה, מחויב לעמוד בכללים הפרטניים הבאים, בנוסף לדרישות הכלליות של הרשות ושל הגורמים המאשרים:

|  |  |  |  |  |  |
| --- | --- | --- | --- | --- | --- |
| מספר הפריט | סוג העסק | פיקוח תברואה ואיכות סביבה | וועדה לתכנון ולבניה | מחלקת רישוי עסקים | קישור למפרט האחיד הרלוונטי |
| 6.9א | **רוכלות מזון** | בעל עסק הרוכלות מחוייב לפנות את האשפה בסיום כל יום עבודה. | יש להקפיד לפנות את הדוכן מדי יום ולהימנע מהצבת חיבורי קבע. דוכן רוכלות שאינו נייד ו/או אינו מפונה בסיום כל יום עבודה, אינו עונה על הגדרת "רוכלות" והצבתו מחייבת היתר בניה כדין. | כלל, המועצה אינה מעודדת הקמת עסקי רוכלות חדשים בתחומה ושומרת לעצמה את הזכות להגביל את מספרם בהתאם לסמכותה לפי סעיף 2א לחוק רישוי עסקים, תשכ"ח-1968. | [קישור למפרט האחיד באתר משרד הפנים](http://business.gov.il/small-lobby/Pages/Peddling-food-6-9-a.aspx) |
| באחריות בעל העסק להקפיד על סדר ונקיון בסביבת העסק למשך כל שעות פעילות העסק ואף לאחר סיומה. | לא תותר רוכלות מזון בשטחים המיועדים למגורים | חל איסור לפתוח עסק רוכלות מזון במרחק הקטן מ-2 ק"מ מעסק מזון הפועל על פי רישיון עסק כדין |
| אין להציב דוכן רוכלות בשולי הדרך, בצמתים ובתחנות אוטובוס (במהלך שעות פעילות התחבורה הציבורית) |  | יודגש כי חל איסור על מכירת משקאות משכרים בעסק רוכלות מזון. |
| על בעל העסק לקבל אישור תברואה. בעל העסק ידרש להציג לאחראי התברואה מטעם המועצה:* תיאור מילולי של כל הפעולות והציוד הנדרשים להכנת מזון;
* מספר העובדים המועסקים בעסק ותפקידם;
* כמות מרבית מוערכת של מנות ליום;
* אמצעי אספקת מים ומקורם;
* אמצעי סילוק שפכים;
* פירוט אמצעי החשמל, מידוף, קירור והקפאה בעסק (ככל שישנם).
 |  | בעל עסק יידרש להמציא אישור בעל הקרקע. ככל שמבוקש להפעיל את העסק בשטח המוניציפאלי של יישובי המועצה, יידרש להמציא אישור להפעלת העסק מטעם וועד הישוב. |

דרישות פרטניות - עריכת אירועי תרבות בידור וספורט תחת כיפת שמים

להלן דרישות הרשות המחייבות לעניין הפעלת עסק מסוג עריכת אירוע תרבות בידור וספורט תחת כיפת שמים.

יודגש כי אירוע שנועד לפחות מ-500 משתתפים, אינו טעון קבלת רישיון עסק.

|  |  |  |  |  |  |
| --- | --- | --- | --- | --- | --- |
| מספר הפריט | סוג העסק | פיקוח תברואה ואיכות סביבה | וועדה לתכנון ולבניה | מחלקת רישוי עסקים | קישור למפרט האחיד הרלוונטי |
| 7.7ה | **עריכת אירועי תרבות, בידור וספורט תחת כיפת השמיים, שנועדו ל500 משתתפים או יותר** | מבקש הרישיון יגיש כתב התחייבות חתום על ידו אשר במסגרתו יתחייב לדאוג לפינוי הפסולת בתום האירוע והשבת אזור קיום האירוע לקדמותו. להתחייבות זו תצורף בטוחה, בהתאם לדרישת הרשות אשר תקבע על פי היקף האירוע ומאפיניו. | ככל שמדובר באירוע נקודתי ולא בשימוש קבע, אין מגבלה עקרונית | הגשת עותק תיק אירוע ערוך וחתום על ידי יועץ בטיחות מוסמך על פי דרישות הרשות ובהתאם לדרישות כיבוי והצלה ונוהל משטרת ישראל - [קישור לנוהל](https://www.tel-aviv.gov.il/Business/BusinessLicense/DocLib/%D7%A0%D7%95%D7%94%D7%9C%20%D7%9E%D7%A9%D7%98%D7%A8%D7%94%20%D7%9C%D7%A8%D7%99%D7%A9%D7%95%D7%99%20%D7%90%D7%99%D7%A8%D7%95%D7%A2%D7%99%D7%9D%20%D7%94%D7%9E%D7%95%D7%A0%D7%99%D7%99%D7%9D.pdf) | טרם פורסם מפרט אחיד באתר משרד הפנים |
| בעל העסק נדרש להציב במקום האירוע תאי שירותים לטובת באי האירוע ולהחזיקם במצב תברואי נאות לאורך האירוע | בעל העסק נדרש להציג לרשות אישור יועץ נגישות | הגשת אישור בעל הקרקע לקיום האירוע |
|  |  | הגשת העתק פוליסת ביטוח צד ג' וחבות מעבידים הכוללת את המועצה בין מוטבי הפוליסה.  |
|  |  | בעל העסק נדרש להציב במקום האירוע עתודת מי שתיה באיכות נאותה בהתאם לכמות המים אשר תקבע על ידי הרשות ע"פ מספר המשתתפים ומועד האירוע. |
|  |  | הדגשה: ככל שקיימים באירוע דוכני מזון ו/או מוצבים מתקני שעשועים כגון "מתנפחים", לקבל רישיון עסק לפריטי הרישוי המתאימים בנוסף לפריט זה. |

דרישות פרטניות – עסקי מוסכים – מכונאות כללית, פחחות וצבע

להלן דרישות הרשות המחייבות לעניין הפעלת עסק מסוג מוסך מכונאות כללית, פחחות וצבע:

|  |  |  |  |  |  |
| --- | --- | --- | --- | --- | --- |
| מספר הפריט | סוג העסק | פיקוח תברואה ואיכות סביבה | וועדה לתכנון ולבניה ונגישות | מחלקת רישוי עסקים | קישור למפרט האחיד הרלוונטי |
| **8.9 א** | **מוסך – מכונאות כללית, פחחות וצביעה (לרבות כלי רכב המונעים בגז)** | בעל העסק נדרש בעמידה בחוק העזר לעניין שמירת הסדר והניקיון לרבות, פינוי פסולת וסילוק שמנים כדין והימנעות מנזילת שמן או כל חומר מזהם אחר על הקרקע. | לא ניתן להקים מוסכים בתוך שטחי המגורים בישובים | הצגת רישיון אשר ניתן מכוח [צו הפיקוח על מצרכים ושירותים (מוסכים ומפעילים לכלי רכב), התש"ל - 1970](https://www.nevo.co.il/law_html/law01/500_085.htm) | [קישור למפרט האחיד באתר משרד הפנים](http://business.gov.il/small-lobby/Pages/garage.aspx) |
|  | כלל בעלי העסקים מסוג זה מחויבים להימנע מיצירת מפגעי רעש או ריח ולפעול בהתאם לדרישות הרשות לצמצום ריח או רעש ככל שידרש לכך. | בעל העסק נדרש להציג לרשות אישור יועץ נגישות |  |

דרישות פרטניות – עסקי מוסכים – תיקון תקרים

להלן דרישות הרשות המחייבות לעניין הפעלת עסק מסוג מוסך לתיקון תקרים:

|  |  |  |  |  |  |
| --- | --- | --- | --- | --- | --- |
| מספר הפריט | סוג העסק | פיקוח תברואה ואיכות סביבה | וועדה לתכנון ולבניה ונגישות | מחלקת רישוי עסקים | קישור למפרט האחיד הרלוונטי |
| **8.9 ד** | **מוסך – תיקון תקרים** | הגשת תצהיר של בעל העסק בדבר התחייבותו לאחסן ולסלק צמיגים משומשים בהתאם להוראות [חוק לסילוק ולמחזור צמיגים.](https://www.nevo.co.il/law_html/law01/999_725.htm)[, תשס"ז – 2007](https://www.nevo.co.il/law_html/law01/999_725.htm). וכן, הצגת הסכם התקשרות לפינוי צמיגים ע"י מורשה. | לא ניתן להקים מוסכים בתוך שטחי המגורים בישובים | הצגת רישיון אשר ניתן מכוח [צו הפיקוח על מצרכים ושירותים (מוסכים ומפעילים לכלי רכב), התש"ל - 1970](https://www.nevo.co.il/law_html/law01/500_085.htm) | [קישור למפרט האחיד באתר משרד הפנים](http://business.gov.il/small-lobby/Pages/Garage8_9_d.aspx) |
|  |  | בעל העסק נדרש להציג לרשות אישור יועץ נגישות |  |